राष्ट्रीय रक्षा अकादमी (भारत)
राष्ट्रीय रक्षा अकादमी, भारतीय सशस्त्र सेना की एक संयुक्त सेवा प्रशिक्षण अकादमी है, जहां तीनों सेवाओं, थलसेना, नौसेना और वायु सेना के कैडेटों को उनके संबंधित सेवा अकादमी के पूर्व-कमीशन प्रशिक्षण में जाने से पहले, एक साथ प्रशिक्षित किया जाता है। यह महाराष्ट्र में पुणे के करीब खडकवासला में स्थित है। जब से अकादमी की स्थापना हुई है तब से एनडीए के पूर्व छात्रों ने सभी बड़े संघर्षों का नेतृत्व किया है जिसमें भारतीय थलसेना को कार्यवाही के लिए आमंत्रित किया जाता रहा है। पूर्व प्रशिक्षित छात्रों में 3 परमवीर चक्र प्राप्तकर्ता और 12 अशोक चक्र प्राप्तकर्ता शामिल हैं। साथ ही यहां से स्नातक हुए 27 अधिकारी आगे चलकर भारतीय सशस्त्र सेनाओं (थलसेना, नौसेना एवं वायुसेना) के सेनाध्यक्ष के पद पर सेवारत रह चुके हैं।